CELEX: 62008TN0069
Language: da
Date: 2008-02-12 00:00:00
Title: Sag T-69/08: Sag anlagt den 12. februar 2008 — Polen mod Kommissionen

12.4.2008   
            
            
               DA
            
            
               Den Europæiske Unions Tidende
            
            
               C 92/42
            
         Sag anlagt den 12. februar 2008 — Polen mod Kommissionen
   (Sag T-69/08)
   (2008/C 92/83)
   Processprog: polsk
   Parter
   
      Sagsøger: Republikken Polen (ved M. Dowgielewicz, som befuldmægtiget)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 12. oktober 2007 vedrørende artikel 111 og 172 i det polske udkast til lov om genetisk modificerede organismer, som Republikken Polen i henhold til artikel 95, stk. 5, i EF-traktaten har givet meddelelse om som undtagelser fra bestemmelserne i Europa-Parlamentets og Rådets direktiv 2001/18/EF om udsætning i miljøet af genetisk modificerede organismer (meddelt under nummer K(2007) 4697) (1) annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning 2008/62/EF af 12. oktober 2007, som forkaster de foreslåede nationale bestemmelser, hvorved der fastsættes undtagelser til direktiv 2001/18/EF (2), og som Polen har meddelt i henhold til artikel 95, stk. 5, EF. Sagsøgeren har anført, at Kommissionen meddelte sagsøgeren den anfægtede beslutning den 4. december 2004, hvilket er efter udløbet af seksmånedersfristen i artikel 95, stk. 6, EF, hvilket ifølge sagsøgeren betyder, at disse bestemmelser i henhold til nævnte artikel skal anses for godkendte fra det tidspunkt, hvor seksmånedersfristen udløber.
   Sagsøgeren har gjort gældende, at vedtagelsen af beslutningen den 12. oktober 2007 er uden betydning for overholdelsen af fristen, idet det i denne forbindelse alene er afgørende, hvilken dato den anfægtede beslutning blev meddelt.
   Sagsøgeren har følgelig fremsat følgende anbringender til støtte for sit søgsmål:
   
               —
            
            
               Tilsidesættelse af artikel 95, stk. 6, EF sammenholdt med artikel 254, stk. 3, EF
            
         
               —
            
            
               Tilsidesættelse af væsentlige processuelle krav, hvorefter der består en forpligtelse til at meddele adressaten en beslutning inden for den i lovgivningen fastsatte frist og følgelig at give adressaten mulighed for at gøre sig bekendt med beslutningens indhold
            
         
               —
            
            
               Tilsidesættelse af retssikkerhedsprincippet.
            
         
      (1)  EUT L 16, s. 17.
   
      (2)  Europa-Parlamentets og Rådets direktiv 2001/18/EF af 12.3.2001 om udsætning i miljøet af genetisk modificerede organismer og om ophævelse af Rådets direktiv 90/220/EØF, EFT L 106, s. 1.